As fuellas son tiercas, coriacias, con forma lanciolada u arronchadeta, con una lonchitut que baila d'entre 1,5 y 5 cm (en pendendo de a especie y o exemplar), y d'entre 5 y 35 mm d'amplaria. Brostan oposadas en a branca, y a suya coloración ye caracteristicament verda intensa en a mayoría d'as especies y en os exemplars no exposaus a insolación directa, pero puede tornar-se amarellisca u royisca en o sol, con frido intenso, u quan se fan viellas. En captividat, s'ha conseguiu variedatz ornamentals con diferents formas de variegación y colors diferents[2], que en l'actualidat cuentan con qualque difusión en chardinería.